पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना की दस्तक का आज ठीक एक वर्ष पूरा हो गया है। पिछले वर्ष 2020 में 6 मई के दिन जिले में पहली बार कोरोना महामारी ने दस्तक दी थी। यहां पर प्रवासियों के साथ कोरोना की एंट्री हुई एवं पहली बार में ही 4 मरीज पॉजिटिव आ गए थे। जिसके बाद कोरोना का प्रकोप जिले में तेजी के फैलता गया एवं 1 वर्ष में अब तक 9226 मरीज पॉजिटिव आ चुके हैं।
दुख की बात यह है कि हमने सरकारी आंकड़ों के अनुसार कोरोना से अब तक 75 जनों को खो दिया है। इन सबके बीच सुखद पहलू यह भी कि है कोरोना से 6955 मरीज अब तक जंग जीत चुके हैं। जिले में 2196 मरीज अभी भी कोरोना जंग लड़ रहे हैं।
पहली लहर में मई के बाद कोरोना के रोगी मिलने के बाद दिसंबर तक तेजी के साथ रोगी पॉजिटिव आयें। जिसके बाद जनवरी व फरवरी में कोरोना खत्म होने की स्थिति में था। लेकिन मार्च के साथ दूसरी लहर में कोरोना विकराल रूप में आ गया। जिसके बाद जिले में मेडिकल सुविधा से लेकर सभी तरह की व्यवस्थाओं ने भी एक बार दम तोड़ दिया। जिले में प्रथम लहर के दौरान रिकवरी रेट ठीक थी, वर्तमान में 76 प्रतिशत रिकवरी रेट हैं।
कोरोना का पहला केस : जिले में कोरोना की एंट्री 6 मई को हुई। एक ही दिन 4 मरीज पॉजिटिव आ गए। यह सभी प्रवासी थे। 2 मरीज सायला के वीराणा व 1 मरीज आहोर के रायथल निवासी पॉजिटिव आया। इसी दिन चौथा मरीज सीकर निवासी एएनएम भी पॉजिटिव आई। जिले में पहला कोरोना का रोगी 682 सैंपल पर मिले थे। जिसके बाद जिले में मरीजों की संख्या बढ़नी शुरू हो गई।
कोरोना से पहली मौत : 10 मई को कोरोना से पहली मौत जिले में हुई। यह युवक भी मुंबई से आया था। 45 वर्षीय सांचौर के भड़वल निवासी युवक की तबीयत खराब होने पर जालोर रेफर किया, अधिक खराब होने पर जोधपुर ले जाया गया। रास्ते में युवक ने दम तोड़ दिया। पहली मौत तक जिले में कोरोना के 15 मरीज पॉजिटिव आ चुके थे एवं 1310 जनों ने सैंपल लिए।
पहले मरीज स्वस्थ : कोरोना से पहली महिला मरीज 12 मई को स्वस्थ हुई थी। मूलत: सीकर जिले के लक्ष्मण निवासी एएनएम जालोर में पॉजिटिव हुई। मरीज ने मात्र 7 दिन में ही कोरोना को हरा दिया।
कोरोना की दो लहर- पहली : 5790 पॉजिटिव 56 मौतें, दूसरी : 3436 पॉजिटिव 19 मौतें
मई में पहला रोगी आने के बाद फरवरी 2020 तक जिले में 5 हजार 790 कोरोना के रोगी मिले। जिसमें से 56 जनों की मौत हो गई। मार्च के बाद दूसरी लहर शुरू हुई जिसमें अब तक 3 हजार 436 कोरोना से पॉजिटिव मरीज आ चुके हैं, सरकारी आंकड़ों के अनुसार 19 जनों की मौतें भी बताई जा रही। जबकि जिले में कोरोना की दूसरी लहर आने के बाद बड़ी संख्या में प्रतिदिन मौतें हो रही हैं।
मई तक ग्रीन जोन में रहा था जालोर, कुछ ही दिन में रेड जोन में आया गया
प्रदेश में कोरोना के मरीज फरवरी 2020 से मिलने शुरू हो गए, लेकिन जालोर जिला मई तक ग्रीन जोन में रहा। जालोर से पहले 30 जिलों में कोरोना ने दस्तक दे दी थी। प्रवासी के आने का सिलसिला तेज होने एवं अधिक संख्या में आने के बाद 6 मई को कोरोना ने यहां पर दस्तक दी एवं ऑरेंज जोन में पहुंच गए, लेकिन उसके बाद जिले में तेजी से कोरोना फैल गया व कुछ ही दिनों में हम रेड जोन में पहुंच गए। लेकिन उसके बाद अब कोरोना मरीजों की संख्या में जालोर 19वें स्थान पर है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn